钦定古今图书集成/明伦汇编/氏族典/第263卷 > 王守澄
## 钦定古今图书集成/明伦汇编/氏族典/第263卷 > 王守澄

按《唐书王守澄传》：“守澄者，史亡所来，元和中，监徐州
军，召还。方宪宗喜方士说，诏天下求其人。宰相皇甫
鏄、左金吾将军李道古等白见杨仁昼、浮屠大通，仁
昼更姓名曰柳泌，大通自言寿百五十岁，有不死药，
天子惑其说。泌以金石进帝，饵之，躁甚，数暴怒，恚责
左右，踵得罪，禁中累息，帝自是不豫。十五年，罢元会”，
群臣危恐。会义成刘悟来朝，赐对麟德殿，悟出曰：“上
体平矣。”内外乃安。是夜，守澄与内常侍陈弘志弑帝于中和殿，绿所饵以暴崩告天下，乃与梁守谦、韦元
素等定册立穆宗。俄知枢密事。文宗嗣位，守澄有助
力，进骠骑大将军。帝疾元和逆罪久不讨，故以宋申
锡为宰相，谋因事除之，不克，更因其党郑注、李训乘
其罅，于是流杨承和于驩州，韦元素象州。遣中人刘
忠谅追杀元素于武昌，承和次公安，赐死。训乃胁守
澄以军容使就第，使内养赍。鸩赐死，事秘，时无知者。
赠扬州大都督。其弟守涓，自徐州监军召还，死于中
牟。